stanford-oval/wikipedia huggingface dataset:
טומי טיילור
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1950/1951 | בארנסלי | אנגליההליגה השנייה של הפוטבול ליג | 12 | 7 | 0 | 0 | - | - | - | - | 12 | 7 |
| 1951/1952 | בארנסלי | אנגליההליגה השנייה של הפוטבול ליג | 4 | 0 | 0 | 0 | - | - | - | - | 4 | 0 |
| 1952/1953 | בארנסלי | אנגליההליגה השנייה של הפוטבול ליג | 28 | 19 | 2 | 2 | - | - | - | - | 30 | 21 |
| 1952/1953 | מנצ'סטר יונייטד | אנגליההליגה הראשונה של הפוטבול ליג | 11 | 7 | 0 | 0 | - | - | - | - | 11 | 7 |
| 1953/1954 | מנצ'סטר יונייטד | אנגליההליגה הראשונה של הפוטבול ליג | 35 | 22 | 1 | 1 | - | - | - | - | 36 | 23 |
| 1954/1955 | מנצ'סטר יונייטד | אנגליההליגה הראשונה של הפוטבול ליג | 30 | 20 | 1 | 0 | - | - | - | - | 31 | 20 |
| 1955/1956 | מנצ'סטר יונייטד | אנגליההליגה הראשונה של הפוטבול ליג | 33 | 25 | 1 | 0 | - | - | - | - | 34 | 25 |
| 1956/1957 | מנצ'סטר יונייטד | אנגליההליגה הראשונה של הפוטבול ליג | 32 | 22 | 4 | 4 | 8 | 8 | 1 | 0 | 45 | 34 |
| 1957/1958 | מנצ'סטר יונייטד | אנגליההליגה הראשונה של הפוטבול ליג | 25 | 16 | 2 | 0 | 6 | 3 | 1 | 3 | 34 | 22 |
| סך הכול קריירה | סך הכול קריירה | סך הכול קריירה | 210 | 138 | 11 | 7 | 14 | 11 | 2 | 3 | 237 | 159 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1953 | 3 | 2 |
| 1954 | 2 | 0 |
1955: 0
| 1956 | 8 | 7 |
| 1957 | 6 | 7 |
| סה"כ | 19 | 16 |
טוני פאסון

| --- | --- |
אין תמונה חופשית
 לידה:  17 ביולי 1913 Lanton, הממלכה המאוחדת 
 פטירה:  30 באוקטובר 1942 (בגיל 29) הים התיכון, ספרד 
 מדינה:  הממלכה המאוחדת 
 השכלה:  Stubbington House School  Jedburgh Grammar School 
 השתייכות:  הצי המלכותי הבריטי 
 דרגה:   לוטננט
 פעולות ומבצעים
 מלחמת העולם השנייה
 עיטורים
  צלב ג'ורג'
 
סגן פרנסיס אנתוני בלייר (טוני) פאסון (Francis Anthony Blair Fasson; ‏17 ביולי 1913 – 30 באוקטובר 1942) היה קצין בצי המלכותי הבריטי, אשר חילץ מכונת צופן ומסמכים מצוללת גרמנית טובעת במלחמת העולם השנייה ונספה בפעולה זו. הפריטים שחילץ סייעו לבעלות הברית לפענח את צופן האניגמה הגרמני. פאסון עוטר על פעולתו בעיטור צלב ג'ורג'.
חייו

פאסון נולד וגדל בכפר בקרבת אדינבורו שבסקוטלנד. בילדותו יצא ללמוד בפנימייה. בהמשך החל ללמוד במכללה הימית המלכותית בדרטמות', לקראת קריירה בצי המלכותי. אז גם התבלט כשחיין מצטיין. ב-1941, לאחר שכבר הוסמך כקצין, הוצב פאסון על סיפונה של המשחתת פטארד (Petard).
ב-30 באוקטובר 1942 תקפו הפטארד וארבע משחתות בריטיות אחרות את הצוללת הגרמנית U-559, שמטוס בריטי איתר בים התיכון, בקרבת פורט סעיד שבמצרים. הן פגעו בה באמצעות פצצות עומק ואילצו אותה לעלות על פני המים. אז פגעו בצוללת גם תותחי 20 מילימטר של הפטארד וצוותה נטש אותה, אך היא הוסיפה לצוף.
פאסון ועמו המלח קולין גרזייר (Colin Grazier) ועוזר הקנטינה טומי בראון (Tommy Brown), קפצו אל הצוללת (לפי גרסה אחרת הם פשטו את בגדיהם ושחו אליה) במטרה לחפש ולמצוא בה מידע מודיעיני מועיל.
פאסון וגרזייר נכנסו לצוללת החשוכה, שכבר החלה להתמלא במים, ביודעם שהיא עשויה לטבוע בכל רגע. הם מצאו את מכונת האניגמה והגיעו אל תא הקברניט, פרצו בו ארון והוציאו ממנו מסמכים הנוגעים להפעלת המכונה. בראון שחה מספר פעמים אל הפטארד כדי להעביר אליה את הפריטים. פאסון וגרייזר המשיכו לחפש מידע בצוללת כשלפתע היא שקעה בבת אחת במעמקי הים, כשהיא מטביעה אתה את שניהם. בראון ניצל.
פריטי השלל מן הצוללת הועברו אל מרכז פיענוח הצפנים הבריטי בבלצ'לי פארק. באותה עת, בעקבות שינוי בהפעלת האניגמה על ידי הגרמנים, לא היו הבריטים מסוגלים כבר מזה תשעה חודשים לפענח את התשדורות שהוצפנו על ידה. פריטי השלל סיפקו מידע חיוני שהביא לפריצת דרך ואיפשר בתוך מספר שבועות את פיענוח התשדורות מחדש. לכך נודעה משמעות עצומה במערכה נגד הצוללות הגרמניות באוקיינוס האטלנטי.
לא ניתן היה להעניק לפאסון ולאחרים את עיטור צלב ויקטוריה - העיטור הצבאי הבריטי הגבוה ביותר - משום שפעולתם לא נעשתה "נוכח פני האויב", כנדרש לשם הענקתה. על כן הוענק לו ולגרייזר עיטור צלב ג'ורג'. לבראון הוענקה מדליית ג'ורג'.
שמו של פאסון הונצח על גבי האנדרטה לנעדרי הצי המלכותי בעיר פורטסמות' שבבריטניה. סיפור הפעולה שבה השתתף מוצג בתערוכה בצריף 8 שבמוזיאון בבלצ'לי פארק. העיטור שהוענק לו מוצג כיום במוזיאון בטירת אדינבורו.
הערות שוליים

↑  בראון היה אז בן 16. הוא שיקר לגבי גילו כדי להתגייס לצי המלכותי.
↑  ייתכן שנימוק זה שימש כתירוץ כדי להימנע מהענקת צלב ויקטוריה במקרה זה, על מנת שלא למשוך תשומת לב לתפיסת השלל מהצוללת ולסכן על ידי כך את סוד פיענוח צופן האניגמה.
↑  http://www.awesomestories.com/assets/enigma-fasson-grazier-and-brown.
| --- | --- |
בקרת זהויות :  CWGC: 2492267  ISNI: 0000 0000 5899 1143  LCCN: n2009019878  VIAF: 86232754   WorldCat (עם VIAF): 86232754
יאנוש בלוג

| --- | --- |
אין תמונה חופשית
 לידה:  10 בספטמבר 1892 Târgu Secuiesc, רומניה 
 פטירה:  12 בספטמבר 1980 (בגיל 88) בודפשט, הרפובליקה העממית ההונגרית 
 הדרגה הגבוהה ביותר:  אמן בינלאומי לשחמט בהתכתבות 
 מקצוע נוסף:  שחמטאי בהתכתבות 
 מדינה:  רומניה
 פרסים והוקרה:  אלוף רומניה
 
יאנוש בלוג (ברומנית: János Balogh;‏ 10 בספטמבר 1892 - 12 בספטמבר 1980, בודפשט) היה שחמטאי הונגרי-רומני ואלוף רומניה לשחמט בשנת 1930.
קריירה

דר' בלוג ייצג את רומניה באולימפיאדות השחמט הבאות:
באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט בין 26 ביוני לבין 15 ביולי 1926. בלוג שיחק בלוח הראשון בנבחרת שהשיגה מקום שלישי באולימפיאדה וזכה במדליית ארד קבוצתית.
באולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג בין 21 ביולי לבין 6 באוגוסט 1928. בלוג ניצח בארבעה משחקים, סיים חמישה בתיקו והפסיד בשבעה.
באולימפיאדת השחמט 1930, אולימפיאדת השחמט השלישית שאורגנה על ידי פיד"ה שהתקיימה בהמבורג בין 13 ביולי לבין 27 ביולי 1930. בלוג ניצח בחמישה משחקים, סיים חמישה בתיקו והפסיד חמישה.
באולימפיאדת השחמט 1931, אולימפיאדת השחמט הרביעית שאורגנה על ידי פיד"ה שהתקיימה בפראג בין 11 ביולי לבין 26 ביולי 1931. בלוג ניצח בשלושה משחקים, סיים חמישה בתיקו והפסיד שבעה.
דר' בלוג ייצג את הונגריה באולימפיאדת השחמט 1936 אולימפיאדת השחמט הלא רשמית השלישית שהתקיימה במקביל לאולימפיאדת ברלין (1936) ואורגנה על ידי האיגוד השחמט הגרמני (Grossdeutscher Schachbund). האירוע התקיים במינכן בין 17 באוגוסט לבין 1 בספטמבר 1936. בלוג ניצח בחמישה משחקים, סיים שבעה בתיקו והפסיד משחק אחד. בלוג שיחק בלוח התשיעי בנבחרת שהשיגה מקום ראשון באולימפיאדה וזכה במדליית זהב קבוצתית ומדליית ארד אישית.
לאחר מלחמת העולם השנייה השתתף בלוג באליפויות הונגריה לשחמט בשנים 1946, 1947 ו-1950.
בלוג השתתף, החל משנת 1910, גם בתחרויות שחמט בהתכתבות וזכה לתואר אמן בינלאומי לשחמט בכתב בשנת 1953. מהצלחותיו הבולטות בתחום זה ניצחונו על פאול קרס משנת 1937 ועל ולדימיר זגורובסקי, אלוף העולם הרביעי לשחמט בכתב משנת 1973 כאשר בלוג היה בן 81.
על שמו קרויות כמה הסתעפויות פתיחה:
הגנת בודפשט A52 : הסתעפות אלכין, גמביט בלוג: 1. ד4 פו6 2. ג4 ה5 3. ד:ה5 פז4 4. ה4 ד6
הולנדית A82 : גמביט סטאונטון, הגנת בלוג: 1. ד4 ו5 2. ה4 ד6
הגנת אלכין B03, הסתעפות בלוג: 1. ה4 פו6 2. ה5 פד5 3. ד4 ד6 4. רג4
גמביט המלכה D08, אלבין, הסתעפות בלוג: 1. ד4 ד5 2. ג4 ה5 3. ד:ה5 ד4 4. פו3 פג6 5. פבד2 מהה7
הערות שוליים

↑  2nd Chess Olympiad: The Hague 1928, Romania, באתר OlimpBase
↑  3rd Chess Olympiad: Hamburg 1930, Romania, באתר OlimpBase
↑  4th Chess Olympiad: Prague 1931, Romania, באתר OlimpBase
↑  unofficial Chess Olympiad: Munich 1936, Romania, באתר OlimpBase
↑  Janos Balogh vs Paul Keres, 1937, באתר chessgames.com
| --- | --- |
בקרת זהויות :  ISNI: 0000 0003 9004 6258  NTA: 163680728  VIAF: 283573654   WorldCat (עם VIAF): 283573654
טירת אשפורד

| --- | --- |

 מידע כללי
 סוג:  טירה, בית מלון 
 מיקום:  קונג 
 מדינה:  אירלנד 
 הקמה ובנייה
 תקופת הבנייה:  ?–1228
 תאריך פתיחה רשמי:  1228 
 סגנון אדריכלי:  אדריכלות ימי הביניים 
 קואורדינטות:  53°32′05″N 9°17′04″W﻿ / ﻿53.5348°N 9.284406°W﻿ / 53.5348; -9.284406
 www.ashfordcastle.com
  (למפת אירלנד מוגדלת) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי טירת אשפורד(למפת אירלנד רגילה) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי טירת אשפורד
 
טירת אשפורד (באנגלית: Ashford Castle) היא טירה מבוצרת מתקופת ימי הביניים בקרבת העיר קונג, במחוז גולוויי שבאירלנד. הטירה ממוקמת על שפכו של נהר קונג לאגם (לוך) קוריב. המקום מהווה עתה בית מלון.
היסטוריה

הטירה נבנתה בשנת 1228 בידי בית ברק האנגלו-נורמני, לאחר תבוסתם למשפחת אוקונר, מבית קונכט המלכותי. אנשי בית ברק בנו עוד מספר טירות ברחבי אירלנד, ואף אחת קרובה לשפכו של נהר קוריב לים והעיר גולוויי, אך טירת אשפורד היא הגדולה שבהן והיא היוותה את מעוזם העיקרי.
לאחר יותר משלוש מאות וחמישים שנים, עברה הטירה לבעלות לורד בינגהם, מושל קונכט, לאחר קרבות קשים בשנת 1589.
בשנת 1852 רכש את הטירה בנג'מין לי גינס, בן למשפחת גינס, יצרנית הבירה האירית המפורסמת גינס. גינס שיפץ את הטירה: הרחיב את שטחה עד לשטח של 110 קילומטרים רבועים[דרוש מקור], בנה תוספת בסגנון ויקטוריאני ונטע אלפי עצים. בנו של גינס, ארתור, שהיה גנן חובב, המשיך את פיתוח האזור, עיצב את הגנים ועודד את השיט באגם ובתעלה. עידוד השיט תרם לפיתוח המסחר באזור.
בשנת 1939 נמכרה הטירה, ונואל האגרד, הבעלים החדש, הפך אותה למלון יוקרתי. בשנת 1970 נמכרה הטירה שוב, לידי ג'ון מולכני, שהכפיל את שטחה, בנה את מסלול הגולף ופיתח את אדמותיה וגניה של הטירה.
בשנת 1952 צולם בטירה ובסביבתה סרט קולנוע, האדם השקט, בכיכובו של ג'ון ויין.
בשנת 1985 קבוצה של משקיעים אירים - אמריקנים רכשה את הטירה ומכרה אותה לאיש עסקים אירי מקומי בשנת 2007 בסכום של 50 מיליון אירו.
הטירה נחשבת לאתר נופש איכותי במיוחד, ואירחה במהלך השנים שועי עולם ואמנים רבים כדוגמת רונלד רייגן בעת כהונתו כנשיא ארצות הברית, ג'ורג' החמישי, מרי מטק, הנסיך אדוארד, טד קנדי, רנייה השלישי, נסיך מונקו ואשתו גרייס קלי, ג'ון לנון, רינגו סטאר, הארי בלפונטה, בראד פיט, פירס ברוסנן (ששכר את הטירה על מנת להתחתן בה) ועוד רבים אחרים.
בטירה נמצא כיום בית הספר של אירלנד לאילוף בזים ויש בה בית ספר לרכיבה על סוסים ובית ספר לדיג.
רונלד רייגן בטירת אשפורד
שער הכניסה לשטחי הטירה
טקס פרסי אוסקר ה-91

| --- | --- |

 תאריך:  24 בפברואר 2019
 מיקום:  תיאטרון דולבי, לוס אנג'לס, קליפורניה
 מנחים:  אין
 מפיק:  גלן וייס ודונה ג'יליוטי
 במאי:  גלן וייס
 רשת שידור:  ABC
 המועמדים והזוכים הבולטים
 הסרט הטוב ביותר:  "הספר הירוק"
 זכייה במספר הפרסים הרב:  "רפסודיה בוהמית" (4)
 מספר המועמדויות הרב:  "רומא" (10) "המועדפת" (10)
 אתר רשמי
 →90 92← פרס אוסקר
טקס פרסי אוסקר ה-91 (באנגלית: 91st Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2018 נערך בתיאטרון דולבי שבלוס אנג'לס, קליפורניה, ב-24 בפברואר 2019. לראשונה מאז טקס פרסי אוסקר ה-61 (1989) לא נבחר מנחה מרכזי לטקס, לאחר שהוחלט שמספר רב של מגישים ינחו את הטקס, ויעניקו את הפרסים לזוכים.
ב-8 באוגוסט 2018 הכריזה האקדמיה על הוספת הקטגוריה "הסרט הפופולרי הטוב ביותר" ("Best Popular Film"), אך בעקבות ביקורות רבות כנגד ההחלטה "הקפיאה" האקדמיה את חלוקת הפרס, אשר לא יוענק בטקס זה. בטקס פרסי הנאמנים ("Governors Awards") אשר נערך ב-8 בנובמבר 2018 הוענקו פרסי אוסקר לשם כבוד למלחין לאלו שיפרין, לשחקנית סיסלי טייסון ולפובליציסט מרווין לוי. כמו כן הוענקו פרסי תלברג למפיקים קתלין קנדי ופרנק מרשל.
בטקס עצמו זכה הסרט "הספר הירוק" בפרס לסרט הטוב ביותר, וכן בפרסי התסריט המקורי הטוב ביותר ושחקן המשנה הטוב ביותר. "רפסודיה בוהמית" זכה ב-4 פרסים, יותר מכל סרט אחר בטקס. כמו כן בלט הסרט "רומא", אשר זכה בפרסי הבמאי הטוב ביותר, הצילום הטוב ביותר והסרט הזר הטוב ביותר. סרטו של הבמאי הישראלי גיא נתיב, "Skin", זכה בפרס הסרט הקצר הטוב ביותר.
זכיות ומועמדויות

המועמדויות לטקס פרסי אוסקר ה-91 הוכרזו ב-22 בינואר 2019. ההכרזה שודרה בשידור חי באתר האינטרנט הרשמי של האקדמיה, ברשתות החברתיות ובשידורים מקומיים ברחבי ארצות הברית. את ההכרזה הגישו צמד השחקנים קומייל ננג'יאני וטרייסי אליס רוס. הסרטים שקיבלו את מספר המועמדויות הרב ביותר הם "רומא" ו"המועדפת", עם 10 מועמדויות כל אחד.
הערות שוליים

↑  אוסקר 2019 ייערך ללא מנחה, באתר וראייטי, 9 בינואר 2019
↑  התקפלה: האקדמיה האמריקאית לקולנוע הקפיאה את קטגוריית "הסרט הפופולרי", באתר וואלה, 6 בספטמבר 2018
↑  ניר יהב‏, גיא נתיב, המועמד הישראלי לאוסקר, לוואלה! תרבות: "אני בשוק, זה מטורף", באתר וואלה, 22 בינואר 2019
↑  אבנר שביט‏, אוסקר 2019: "רומא" ו"המועדפת" מובילים עם עשר מועמדויות; מועמדות לגיא נתיב בקטגוריית הסרט הקצר, באתר וואלה, 22 בינואר 2019
| פרס אוסקר |
| --- | --- | --- |
| פרסים כלליים | הסרט הטוב ביותר • הסרט הבינלאומי הטוב ביותר • הסרט המונפש הטוב ביותר • הסרט הקצר הטוב ביותר • הסרט המונפש הקצר הטוב ביותר • הסרט התיעודי הטוב ביותר • הסרט התיעודי הקצר הטוב ביותר |  |
| פרסי משחק | השחקן הטוב ביותר • השחקנית הטובה ביותר • שחקן המשנה הטוב ביותר • שחקנית המשנה הטובה ביותר |  |
| פרסי בימוי וכתיבה | הבמאי הטוב ביותר • התסריט המקורי הטוב ביותר • התסריט המעובד הטוב ביותר |  |
| פרסים אחרים | הצילום הטוב ביותר • העריכה הטובה ביותר • עיצוב ההפקה הטוב ביותר • הפסקול המקורי הטוב ביותר • השיר המקורי הטוב ביותר • עיצוב התלבושות הטוב ביותר • האיפור ועיצוב השיער הטובים ביותר • עריכת הסאונד הטובה ביותר • מיקס הסאונד הטוב ביותר • האפקטים הטובים ביותר |  |
| פרסים מיוחדים | פרס לשם כבוד • פרס לזכר • פרס לפעילות הומניטרית • פרס להישגים מיוחדים |  |
| טקסים | 1927/28 • 1928/29 • 1929/30 • 1930/31 • 1931/32 • 1932/33 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
| אחר | האקדמיה האמריקאית לקולנוע • תיאטרון דולבי • שיאים • זוכי אמי, גראמי, אוסקר וטוני • מועמדים ישראלים |  |
| --- | --- |
בקרת זהויות :  MusicBrainz: df2ee56c-6762-49e6-84e0-5bbffd20de26 
אלפונסו קוארון, זוכה פרס אוסקר לבמאי הטוב ביותר
אוליביה קולמן, זוכה פרס אוסקר לשחקנית הטובה ביותר
ראמי מאלק, זוכה פרס אוסקר לשחקן הטוב ביותר
רג'ינה קינג, זוכה פרס אוסקר לשחקנית המשנה הטובה ביותר
מהרשלה עלי, זוכה פרס אוסקר לשחקן המשנה הטוב ביותר
טטרה 81

| --- | --- |

Tatra 81
 מאפיינים כלליים
 יצרן:  טטרה (רכב)
 שנות ייצור:  1939–1942
 הרכבה:  צ'כוסלובקיה צ'כוסלובקיה
 מודל אחריו:  Tatra T111 (אנ')
 סיווג:  משאית כבדה
 אורך:  8.75 מטר
 רוחב:  2.5 מטר
 גובה:  2.8 מטר
 משקל:  8 טון (ריק) (מטען מקסימלי - 6.5 טון)
 בסיס גלגלים:  4.65 מטר + 1.22 מטר
 מפרט טכני
 מנוע:  V8 צילינדרים, 12,467 סמ"ק המפיק 160 כ"ס ב-2,000 סל"ד, יחס דחיסה 14.0:1 (מנוע דיזל, מנוע קירור מים)  V8 צילינדרים, 14,726 סמ"ק המפיק 148 כ"ס (מנוע גז עץ (Wood gas) (אנ') בשימוש דגמי "טטרה 81" האזרחיות)
 הילוכים:  תמסורת ידנית - 4 מהירויות + הילוך רברס
 מהירות מרבית:  65 קמ"ש (דגם "טטרה 81")
 צריכת דלק:  45 ליטר ל-100 ק"מ (מנוע דיזל)
מנוע V8 "גז עץ" (Wood gas) (אנ') של דגם "טטרה 81"
טטרה 81 (בצ'כית: Tatra 81) היא משאית כבדה, בעלת  הנעה 6x6, מתוצרת יצרנית הרכב הצ'כית "טטרה", אשר יוצרה בין השנים 1939–1942.
בזמן הפרוטקטורט של בוהמיה ומוראביה, לאחר השתלטות גרמניה הנאצית על צ'כיה, ב-15 במרץ 1939 מספר חודשים טרם תחילת מלחמת העולם השנייה, כפו הגרמנים על שלטונות צ'כיה לפתח ולייצר את דגמי משאיות "טטרה 81" לתועלתם. רוב מהמשאיות שימשו את משטרת הסדר, אבל מספר משאיות שימשו גם את הוורמאכט.
מפרט טכני

הנעה: 6x6
צמיגים: 9,75x20 אינץ'
בלמים: מעצורי אוויר בכל הגלגלים
רדיאטור - 7 חלקים סטנדרטיים להחלפה
מתלה קדמי ואחורי - קפיץ עלים בשני הסרנים
Injector: (הזרקה) "Bosch - PE 8 B 75 D"
מרווח גחון (אנ'): 260 מ"מ
דגמים

"Tatra 81" - לשימוש צבאי
"Tatra 81H" - לשימוש אזרחי
"Tatra 81HB" - לשימוש אזרחי
ראו גם

טטרה 49
טטרה 52
טטרה 87
טטרה 90
טטרה 605
לקריאה נוספת

טטרה 81 - תמונה
הערות שוליים

↑  "טטרה 81" - מפרט autogallery.org.ru/m/tatra81
↑  "טטרה 81" .youbioit.com/es/article/26069/tatra-81
↑  פרוטקטורט - מדינת חסות
↑  על הפרוטקטורט הכריז אדולף היטלר ב-15 במרץ 1939 במצודת פראג, בעקבות כניסת הוורמאכט לשטחי צ'כוסלובקיה, וההכרזה על עצמאות סלובקיה
↑  "טטרה 81" בשרות הורכמאכט kfzderwehrmacht.de/Homepage_english/Motor_Vehicles/Czechoslovakia/Tatra/Tatra_T_81
↑  "טטרה 81" revolvy.com/main/index.php?s=Tatra
טירת אוגוסטוסבורג וטירת פאלקנלוסט

טירת אוגוסטוסבורג וטירת פאלקנלוסט (בגרמנית: Schlösser Augustusburg und Falkenlust), יחד עם הגנים רחבי הידיים המקיפים אותן, מהוות אתר מורשת עולמית החל משנת 1984 ושוכנות בבריהל, שבחבל הריין, גרמניה.
ארמון אוגוסטוסבורג, דוגמה מרהיבה לאדריכלות רוקוקו (Rococo) אשר התפתחה מהברוק (Baroque), שימש כמעונו של קלמנס אוגוסט של בוואריה (1700-1761, Clemens August), הנסיך הבוחר והארכיבישוף של קלן, בן לבית ויטלסבאך. בניית הארמון החלה בשנת 1725 על חורבות טירה מימי הביניים והסתיימה בשנת 1768. האדריכלים יוהאן קונרד (Johann Conrad Schlaun) ופרנסואה דה קוויליס (François de Cuvilliés) יחד עם אומנים כגון בלתסר ניומן (Balthasar Neumann) תרמו לפאר הארמון.
טירת פאלקנלוסט, שנבנתה בין השנים 1729 ל-1737 על ידי פרנסואה דה קוויליס (François de Cuvilliés), שוכנת על שפת חורשה מבודדת, במרחק הליכה של כ-2.5 ק"מ מארמון אוגוסטוסבורג. הטירה שימשה כבית ציד עבור קלמנס אוגוסט וחצרניו, והם נהגו להתכנס באולמותיה לאחר ציד אנפות. ב-1730 נבנתה קפלה בסמוך לטירה, מעשה ידיו של פייר לאפורטרי (Pierre Laporterie).
שתי הטירות מעוטרות בגנים, אשר עוצבו על ידי דומיניק ג'רארד (Dominique Girard), אך עוצבו מחדש על ידי פטר יוזף לנה (Peter Joseph Lenné) במאה ה-19 והפכו לגן נוף.
עד לשנת 1994 שימשה טירת אוגוסטוסבורג כאולם קבלת פנים לאורחיו של נשיא גרמניה.
בשנת 1974 הפכה מדינת נורדריין-וסטפאליה (North Rhine-Westphalia) את טירת פאלקנלוסט למוזיאון פתוח לציבור. גם ארמון אוגוסטוסבורג, לאחר תקופה בה שימש כמקום לאירועים ממלכתיים, פתוח כיום לציבור כמוזיאון.
מאז שנת 2001 מציעה הנהלת האתר סיורים במקום לתיירים. בקרבת האתר נמצא גם מוזיאון מקס ארנסט, אמן גרמני מהזרם הדאדאיסטי והסוריאליסטי.
הערות שוליים

↑  Augustusburg Palace, Schlösser Brühl
↑  Hunting Lodge Falkenlust, Schlösser Brühl
↑  UNESCO World Heritage Centre, Castles of Augustusburg and Falkenlust at Bruhl, UNESCO World Heritage Centre (באנגלית)
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
טוני פולסטר

אנטון ("טוני") פולסטר (בגרמנית: Anton "Toni" Polster; נולד ב-10 במרץ 1964 בווינה) הוא כדורגלן עבר אוסטרי, ששיחק בעמדת החלוץ.
קריירת מועדונים

פולסטר שיחק בקבוצת הנוער של אוסטריה וינה, בה ערך את הופעת הבכורה שלו בבוגרים באוגוסט 1982, בגיל 18. הוא כבש את שערו הראשון בליגת העל האוסטרית שלושה שבועות אחר כך במדי קבוצתו, עימה זכה 3 תוארי אליפות רצופים וגביע אחד באוסטריה, לפני שעבר לשחק מחוץ למדינתו בקבוצת מרכז הטבלה של הסרייה א' באיטליה טורינו. אחרי ששיחק עונה אחת באיטליה, הוא עבר לשחק במהלך חמש העונות הבאות במועדונים הספרדים סביליה, CD לוגרונייס וראיו ואיקאנו, אשר גם בקבוצות הללו סיים את העונות במרכז הטבלה של הליגה. בשנת 1990, הוא סיים במקום השני בטבלת כובשי השערים של הלה ליגה.
בשנת 1993, הוא עבר לשחק בבונדסליגה הגרמנית בה בילה חמש שנים בקבוצת פ.צ. קלן, עימה סיים את ארבע העונות הראשונות שלו בקבוצה במרכז טבלת הליגה ובעונה האחרונה שלו עימה ירד ליגה. בעקבות ירידת הליגה של קלן, פולסטר עבר לשחק בשורות בורוסיה מנשנגלדבך לעונה אחת, אבל לצערו גם במדי קבוצתו החדשה בגרמניה חווה ירידת ליגה, ששוב גרמה לו בסיום העונה לעבור קבוצה. הוא חזר לשחק באוסטריה, בה שיחק את עונתו האחרונה בקבוצת אוסטריה זלצבורג.
לאוהדיו הרבים באוסטריה יש הרבה כינויים לשמו של פולסטר, כאשר רובם מציינים את יכולת כיבוש הצמדים המרשימה שלו, לאחר שבלא מעט משחקים שלו כבש פולסטר צמד שערים. במהלך הקריירה שלו באוסטריה, זכה פולסטר 3 פעמים בתואר מלך השערים של הליגה האוסטרית (1985, 1986, 1987) פולסטר נבחר לנבחרת המאה של אוסטריה בשנת 2001.
קריירה בינלאומית

בשנת 1983, פולסטר זומן לנבחרת אוסטריה עד גיל 20, לשחק בשורותיה במסגרת אליפות העולם לנבחרות נוער באותה השנה.
הוא ערך את הופעת הבכורה שלו בנבחרת הבוגרת של אוסטריה כבר בנובמבר 1982 נגד נבחרת טורקיה, ובאותו משחק אף כבש את שערו הראשון בנבחרת. פולסטר היה חלק מסגל הנבחרת האוסטרית במהלך טורנירי מונדיאל 1990 ומונדיאל 1998. הוא שיחק במדי הנבחרת הלאומית 95 משחקים, בהם כבש שיא כיבושים אוסטרי בסך 44 שערים. הוא שבר את השיא הקודם של הנס קרנקל שעמד על סך 34 שערים, אחרי שהבקיע את שערו ה-35 בנבחרת בשנת 1996, במשחק נגד לטביה.
פולסטר ערך את הופעתו הרשמית האחרונה בנבחרת (בה קבע שיא הופעות אוסטרי חדש, עם 94 משחקים) ביולי 1998, במסגרת מונדיאל 1998, נגד איטליה. אחרי שנתיים, הוחלט לערוך לכבודו משחק פרידה נוסף, בספטמבר 2000, נגד איראן, בו הוחלף בדקה ה-21 של המשחק על ידי כריסטיאן מאיירלב. שיא ההופעות הבינלאומי שלו (95) נשבר על ידי אנדריאס הרצוג במאי 2002.
טטרה 815

| --- | --- |

Tatra 815
 מאפיינים כלליים
 יצרן:  טטרה
 שנות ייצור:  1983 – הווה
 הרכבה:  צ'כוסלובקיה צ'כוסלובקיה
 מודל קודם:  Tatra 813 (אנ')
 מודל אחריו:  טטרה 158 פניקס
 סיווג:  משאית כבדה
 אורך:  6,980 מ"מ
 רוחב:  2,500 מ"מ
 גובה:  3,130 מ"מ
 משקל:  15,100 ק"ג 
 בסיס גלגלים:  1.65 מ' 
 מפרט טכני
 מנוע:  מנועי טטרה V8 צילינדרים, 12.8 ליטר  V10 צילינדרים, 15.8 ליטר  V12 צילינדרים, 19.0 ליטר מנועי Deutz AG (אנ') V6 צילינדרים, 11.9 ליטר  V8 צילינדרים, 15.8 ליטר מנועי Cummins (אנ') מנוע 5.9 ליטר, (מנוע מסוג "ISB")  מנוע 8.9 ליטר (מנוע מסוג "ISL")  מנוע 10.0 ליטר (מנוע מסוג "L10")  מנוע 10.8 ליטר (מנוע מסוג "M11")  מנוע 10.8 ליטר (מנוע מסוג "ISM") מנועי קטרפילר מנוע 12.5 ליטר (מנוע מסוג "C13")  מנוע 15.2 ליטר (מנוע מסוג "C15")  מנוע 18.1 ליטר (מנוע מסוג "C18") מנוע "Detroit" (אנ') מנוע 11.1 ליטר (מנוע מסוג "6067SK60") מנועי "MTU Friedrichshafen" (אנ') V12 צילינדרים, 22.5 ליטר (מנוע מסוג "183TD224")  V12 צילינדרים (מנוע מסוג "1163)
 הילוכים:  תמסורת ידנית - 10 מהירויות, סוג תמסורת "10TS180" מתוצרת "טטרה"  תמסורת ידנית - 14 מהירויות, סוג תמסורת "4TS210L" מתוצרת "טטרה"  תמסורת חצי אוטומטית - 14 מהירויות מתוצרת "טטרה"  תמסורת אוטומטית - 6 מהירויות, סוג תמסורת "TD-61-1175" מתוצרת "Twin Disc" (אנ')  תמסורת אוטומטית - 10 מהירויות, סוג תמסורת "TD-101-3600" מתוצרת "Twin Disc" (אנ')  תמסורת אוטומטית - 5 מהירויות מתוצרת "Allison Transmission" (אנ')  תמסורת אוטומטית - 6 מהירויות מתוצרת "Allison Transmission" (אנ')
 מהירות מרבית:  80 קמ"ש 
 
טטרה 815 (בצ'כית: Tatra 815) היא קשת רחבה של משאיות כבדות כולל משאיות סמי-טריילר מתוצרת יצרנית הרכב הצ'כית "טטרה" (באנגלית: Tatra company) אשר מיוצרים משנת 1983.
"טטרה 815"

סוגי מבנה גוף הרכב: "Cab over" (אנ'), "Cab forward" (אנ').
סוגי מנוע: מנועי דיזל, מנועי טורבו-דיזל.
סוגי תיבות הילוכים: ידניות, חצי אוטומטיות, אוטומטיות
דגמי "טטרה 815" יוצרו למשימות אזרחיות, משימות צבאיות מגוונות ולמשימות משטרתיות.
דגמי "טטרה 815" יוצרו ככבאיות.
"טטרה 815" > סוגי הנעה

4x4.
6x6.
8x8.
8x10.
8x12.
12x12.
תמונות

"טטרה 815", הנעה 4x4
"טטרה 815", הנעה 6x6
"טטרה 815", דגם "AD30", הנעה 6x6
"טטרה 815", הנעה 8x8
"טטרה 815", הנעה 8x8
"טטרה 815" - אוטובוס
"טטרה 815" מסוג "Tatrapan" (אנ')
"טטרה 815"
"טטרה 815" - מכת"ז, מכונית התזה, (מכונה גם מכת"זית) היא כלי רכב לפיזור הפגנות
"טטרה 815", דגם "RM-70" בשירות משטרת פולין (צולם בקרקוב)
"טטרה 815"
"טטרה 815" - משגר רקטות
"טטרה 815" נושא נגמ"ש לחימה אמפיבי מסוג BMP-2
"טטרה 815", הנעה 8x8
"טטרה 815", הנעה 4x4 - כבאית
"טטרה 815", הנעה 4x4 - כבאית
ראו גם

טטרה 158 פניקס
הערות שוליים

↑  Cab over - בעל חזית אנכית, "פנים שטוחות", כאשר תא הנהג של המשאית יושב מעל לסרן הקדמי. מבנה זה מנוגד למשאית קונבנציונלית שבה המנוע מותקן מול הנהג
↑  Cab forward - תא הנהג הרבה יותר קדמי מאשר המקובל
↑  מנועי "טטרה" web.archive.org/web/20100528173628
↑  "טטרה 815" tatratrucks.com/trucks/product-catalog/t-815-7
↑  "טטרה 815" tht.cz/en/water-tenders/cas-30-9000-540-s-3-vh-tatra-815-7-6x6
↑  "טטרה 815" pinterest.com/pin/417216352949960227
| --- | --- |
בקרת זהויות :  NKC: ph1052309
טיי קונטי

| --- | --- |

קונטי, ינואר 2020
 לידה:  9 ביוני 1995 (בת 29) ריו דה ז'ניירו, ברזיל
 שם במה:  טיינרה קונטי טיינרה מלו טיי מלו טיינרה טיי קונטי
 משקל:  57 ק"ג
 גובה:  1.68 מטר
 מקום מגורים:  אורלנדו, פלורידה, ארצות הברית
 לאום:  ברזילאי
 קריירה מקצוענית:  1 באפריל 2017 – הווה (7 שנים)
 מאמנים:  WWE Performance Center
 ליגות:  AEW
 מידע אישי
 בן או בת זוג:  סמי גווארה (7 באוגוסט 2022–?)   סמי גווארה (2021–7 באוגוסט 2022) 
 
טיינרה מלו דה קרבאליו (באנגלית: Taynara Melo de Carvalho; נולדה ב-9 ביוני 1995) הידועה יותר בשם הבמה שלה, טיי מלו היא מתאבקת ברזילאית וג'ודוקא לשעבר, המופיעה בארגון ההיאבקות All Elite Wrestling‏ (AEW). היא מוכרת בעיקר בשל תקופתה בארגון ההיאבקות WWE, בתוכנית NXT, שבו הופיעה תחת שם הבמה טיינרה קונטי.
החיים שלפני

מלו מחזיקה בחגורה שחורה בענף הג'ודו ובחגורה כחולה בג'ו ג'יטסו ברזילאי. כמו כן, היא השתתפה במבחנים לנבחרת האולימפית של ברזיל באולימפיאדת ריו בשנת 2016. טיינרה היא המתאבקת הברזילאית הראשונה שהייתה חלק מארגון ההיאבקות, ה-WWE.
טיינרה החלה להתאמן בהתעמלות מכשירים, אך זמן קצר לאחר מכן עברה לענף אמנויות הלחימה.